section_heading: Predmeti i dopune
paragraph_text: Kao i u ostalim ekspanizijama za igru The Sims 2, Seasons također ima nove predmete, uključujući tobogan za bazen, klizalište, staklenik, zdenac želja. Dostupna je i nova aspiracijska nagrada koju Simljanin može iskoristiti kako bi promijenio trenutačno vrijeme u neko drugo po njegovoj želji. Rubovi bazena sada mogu biti zaobljeni, te površina bazena sada odražava sjene te se boja njegovih zidova može mijenjati. Isto tako, potpuno novi dodatak je sposobnost nošenja različitih frizura u različitim situacijama. Primjerice, igrač može namjestiti određenu frizuru uz svakodnevnu odjeću, te drugu uz svečanu odjeću. Simsi istovremeno imaju novi tip odjeće, "odjeća za van", prilagođena za određena godišnja doba.